THCOM เตรียมเซ็นสัญญาลูกค้าใหม่โบรกฯ มองราคาฟื้น แนะซื้อเป้า 45 บ.
บล.ซีไอเอ็มบี (ประเทศไทย) คาดว่ราคาหุ้นจะมีการฟื้นตัวได้ในช่วงที่เหลือของเดือนจากการทํา window dressing แนะนําซื้อ THCOM โดยมีราคาเป้าหมาย 45 บาท
21 ก.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (21 ก.ย.) แนะนําซื้อ THCOM โดยมีราคาเป้าหมาย 45 บาท โดยคาดว่ราคาหุ้นจะมีการฟื้นตัวได้ในช่วงที่เหลือของเดือนจากการทํา window dressing เนื่องจาก THCOM เป็นหุ้นใน SET50 ที่ราคาหุ้นที่ปรับลดลงมา -7.9% ในช่วง 1 เดือนทีผ่านมาสวนทางกลุ่ม ICT ที่ปรับ -1.1% และตลาดที่ -1.4% จากประเด็นการเปลี่ยน CEO ซึ่งน่าจะมีผลกับผลการดําเนินงานไม่มากนักและน่าจะสะท้อนไปในราคาหุ้นแล้ว
นอกจากนั้นยังมีปัจจัยสนับสนุนอีกคือ 1) การเซ็นสัญญากับลูกค้าใหม่ในประเทศอินเดีย อินโดนีเซียและแอฟริกา 2) ผลดีจากการมีสัดส่วนต้นทุนคงที่สูง และ 3) กระแสเงินสดเพิ่มเติมจากดาวเทียมใหม่ (ไทยคม 8 และ 9) นอกจากนี้ยังมองเชิงบวกต่อการปรับคณะรัฐมนตรีล่าสุดและทีมรัฐมนตรีเศรษฐกิจใหม่ รวมถึงรัฐมนตรีว่าการกระทรวงไอซีทีที่มีท่าทีเป็นมิตรกับผู้ประกอบการมากขึ้น